***OBEC ŠÚROVCE***

*Obecný úrad v Šúrovciach, ul. Nová č. 5, 919 25 Šúrovce, IČO 00 313 068, DIČ 2021175717, tel. 033/5595767, email:surovce@post.sk*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***ZVEREJNENIE ZÁMERU***

***previesť majetok obce z dôvodu hodného osobitného zreteľa***

***1)*** *Obec Šúrovce so sídlom Nová ulica č. 5, 919 25 Šúrovce, v zmysle § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Šúrovciach č. 37/2018 zo dňa 12.06.2018 zverejňuje zámer previesť majetok obce z dôvodu hodného osobitného zreteľa, o ktorom rozhodne Obecné zastupiteľstvo v Šúrovciach trojpätinovou väčšinou všetkých poslancov.*

***2)*** *Predmetom prevodu – predaja - je nehnuteľný majetok par. čísla 878/56 o výmere 124 m2, vo vlastníctve Obce Šúrovce, k. ú. Veľké Šúrovce I, okres Trnava, vedeného na LV č. 1300, ktorý je odčlenený geometrickým plánom č. 622/2018 zo dňa 07.05.2018 z pozemku konkrétne:*

*- parcela registra C č. 878/1 o výmere 1 235 m2,  druh – zastavané plochy a nádvoria, do vlastníctva spoločnosti Delta Plastics, s.r.o., Banská Bystrica, Jána Bottu č. 3, 974 01 Banská Bystrica.*

***3)*** *Kúpna cena za predmet prevodu bude určená na základe znaleckého posudku a následne schválená Uznesením Obecného zastupiteľstva v Šúrovciach..*

***4)*** *Dôvod hodný osobitného zreteľa je skutočnosť, že pozemok, ktorý Obec Šúrovce dlhodobo nevyužíva, bezprostredne susedí s nehnuteľnosťou (pozemkom a rodinným domom) vo vlastníctve kupujúceho, ktorý má záujem o pripojenie, scelenie a udržiavanie uvedeného pozemku, pričom predmet prevodu je aj v súčasnosti udržiavaný na náklady žiadateľa. Predajom pozemku vznikne majetkovoprávne usporiadaný celok vo vlastníctve kupujúceho.*

***5)*** *Spôsob zverejnenia: internetová stránka obce* [*www.surovce.sk*](http://www.surovce.sk) *a úradná tabuľa obce.*

***6)*** *Doba zverejnenia: od 25.06.2018 do 31.07.2018.*

***7)*** *Návrh na schválenie prevodu, o ktorom obecné zastupiteľstvo rozhodne trojpätinovou väčšinou všetkých poslancov, bude predložený na zasadnutí obecného zastupiteľstva, ktoré sa bude konať v mesiaci august 2018.*

*V Šúrovciach, dňa 25.06.2018*

 *Bc. Ing. Žaneta Gogolová*

 *starostka obce*